(Ortografía tradicional) Te cꞌu riꞌ ri Jesús xel bi chilaꞌ,
xeꞌ pa Judea junam cucꞌ ru tijoxelab.
Naj cꞌut xcanaj na chilaꞌ cucꞌ ri e areꞌ,
xuban cꞌu kasnaꞌ.
Ri tat Juan xukujeꞌ tajin cuban kasnaꞌ pa Enón,
chunakaj ri Salim,
jawijeꞌ cꞌo wi qꞌuia joron.
Xeopan ri winak rucꞌ,
xuban cꞌu qui kasnaꞌ.
Mäjaꞌ cꞌu coc ri tat Juan pa cheꞌ aretak xbantaj waꞌ.
Te riꞌ xchaptaj jun chꞌoj chquixol ru tijoxelab ri tat Juan cucꞌ jujun aj Israel chrij ri resaxic ri äwas chquij.
Xeꞌquibij cꞌu che ri tat Juan:
Ajtij,
chilampe la chi ri Jun ri xcꞌoji ucꞌ la chrelbal kꞌij che ri nimaꞌ Jordán,
ri Jun ri xkꞌalajisaj la chkawäch,
ri Areꞌ tajin cuban kasnaꞌ cämic,
conojel cꞌu ri winak tajin quebeꞌ rucꞌ,
—xecha che.
Ri tat Juan xubij chque:
Man cꞌo tä jun winak cꞌo jas cäcowin chubanic,
we man yoꞌm che rumal ri Dios.
Ri ix,
kas xita riꞌ jas ri xinbij,
chi man in taj ri Cristo,
xane xa in takom lok nabe chuwäch ri Areꞌ.
Pa jun cꞌulanem,
ri cꞌamowinak bi ri ali are ri ala.
Are cꞌu ri rachiꞌl ri ala ri cꞌo chilaꞌ cutatabej ri ala cätzijonic,
cäquicot cꞌu rucꞌ aretak cuto.
Je cꞌu riꞌ ri in cämic sibalaj quinquicotic.
Ri Areꞌ rajwaxic are cänimar na u kꞌij,
are cꞌu ri in,
rajwaxic chi nojim man nim tä chic quinil wi,
—xcha ri tat Juan chque ru tijoxelab.
Ri Jun ri cäpe chilaꞌ chicaj are cꞌo pa qui wiꞌ conojel.
Are cꞌu ri jun ri xak ajuwächulew,
xuwi cutzijoj ri cäbantaj waral cho ruwächulew.
Are cꞌu ri Jun ri cäpe chilaꞌ chicaj are cꞌo pa qui wiꞌ conojel.
Ri Areꞌ cꞌut,
are cutzijoj ri rilom,
ri u tom.
Man cꞌo tä cꞌu jun cucojo jas ri cubij.
Jachin cꞌu ri cucojo,
rucꞌ waꞌ cujiquiba u bixic chi ri Dios cubij ri kas tzij.
Ri Jun ri takom lok rumal ri Dios,
cutzijoj ru Tzij ri Dios,
rumal chi ri Dios man xak tä jubikꞌ ri Espíritu rech Areꞌ u yoꞌm che.
Ri Dios ka Tat lokꞌ ru Cꞌojol chuwäch,
u yoꞌm cꞌu ronojel pu kꞌab.
Jachin ri cäcojon che ru Cꞌojol ri Dios cꞌo u cꞌaslemal ri man cꞌo tä u qꞌuisic.
Jachin cꞌu ri man craj taj cäcojon che ru Cꞌojol ri Dios,
man cꞌo tä u cꞌaslemal riꞌ,
xane ri nimalaj royowal ri Dios cäpe na puwiꞌ,
cäcꞌäjisax cꞌu na u wäch.